b'\n_START_ARTICLE_\nCatechismus (1550)\n_START_PARAGRAPH_\nKatekizem (latinsko Catechismus), ki ga je Primo\xc5\xbe Trubar izdal pod psevdonimom "ilirski domoljub" (Philopatridus Illyricus), je prva slovenska tiskana knjiga. 260 strani dolgo delo (244 strani je numeriranih) je nastalo v Rothenburgu ob Tauberi, leta 1550 pa je brez imena in letnice iz\xc5\xa1lo pri tiskarju Petru Frentzu v mestu Schw\xc3\xa4bisch Hall._NEWLINE_V tem delu je svoje rojake prvi\xc4\x8d v zgodovini imenoval Slovenci in sloven\xc5\xa1\xc4\x8dino utemeljil kot knji\xc5\xbeni jezik \xe2\x80\x93 slovenskemu narodu je dal jezik, ki je ustrezal potrebam vseh slojev, od preprostih kmetov do plemstva in duhov\xc5\xa1\xc4\x8dine.\n_START_SECTION_\nTrubarjev teolo\xc5\xa1ki jezik\n_START_PARAGRAPH_\nTrubar je za\xc4\x8detnik teologije v sloven\xc5\xa1\xc4\x8dini. Svoj teolo\xc5\xa1ki jezik je oblikoval \xc5\xbee v Trstu, kjer je pridigal tudi v sloven\xc5\xa1\xc4\x8dini, v Ljubljani pa je moral \xc5\xbee imeti izdelan vzorec pridige, o \xc4\x8demer pri\xc4\x8da v Katekizmu (1550) zapisana priredba Vla\xc4\x8di\xc4\x87eve pridige De Vocabulo Fidei.'